ወ/ሮ ኬሪያ ኢብራሂም፡ ገለ ሰባት፡ ላዕለዋይ ሓላፊት ክትኮኒ እንከለኺ ኣብ ገዛኺ፡ ታኒካ እተልዕሊ ዘይመስሎም ሰባት ኣለዉ። እቲ ሓቂ ግን ካልእ እዩ። ኣብ ናትና ባህሊ፡ ብዙሕ ዘይተቐርፈ ነገራት ኣሎ። ስለዝኾነ፡ ሓንቲ ጓል ኣነስተይቲ ኣብ ዝደለየቶ ደረጃ ኣመራርሓ ትብጻሕ፡ ኣብ ገዛ ዝጽበያ ዕዮታት ኣሎ። ናብ ቤታ፣ ናብ ክሽነኣ ምእታዋ ኣይተርፍን። ቆልዑ'ለዉ፡ በዓል ቤት ኣሎ። ሰለዝኾነ፡ ኣብ ገዛ ተወሳኺ ስራሕ ኣሎ፡ ተወሳኺ ጊዜን ጉልበትን የድሊ፡ ብፍላይ ንጓል ኣነስተይቲ። ሰብኣይ፡ ኮፍ ኢሉ ዝተሰርሓሉ ዝጽበ እዩ። ምናልባት ኣብቲ ናይ ሎሚ ወለዶ፡ ዝሕግዙ ሰብኡት ክህልዉ ይኽእሉ። ንዓና ግን፡ ኣብ ገዛ እውን እንተኾነ ዓብዪ ሓላፍነት እዩ ዘለና። ብፍላይ በዓል፡ ንጓልኣነስተይቲ ተወሳኺ ስራሕ ኣለዎ። ካብ በዓላት፡ ንዓኺ ፍሉይ ኣየናይ እዩ?
